text: [{"text_idx": "#000000", "text": "Try\u0301 ra\u0301\u00f0 til mammuna, i\u00f0 stendur einsam\u00f8ll vi\u00f0 einum positivum testi - Marin Jakobsen"}, {"text_idx": "#000001", "text": "Hesafer\u00f0 hevur Marin Jakobsen eina huglei\u00f0ing og try\u0301 ra\u0301\u00f0 til mammuna, i\u00f0 stendur einsam\u00f8ll vi\u00f0 einum postivum testi. Marin bloggar a\u0301 Instagram, har hon eitur @marin_jakobsen . Hon hevur eitt barn og eitt er a\u0301vegis. Hon skrivar solei\u00f0is:"}, {"text_idx": "#000003", "text": "Kanska sjeikurin og tu\u0301 ikki finna v\u00e6l u\u0301tav ti\u0301. Kanska fi\u0301ggjarst\u00f8\u00f0an er pressa. Kanska tu\u0301 stendur uttan bakland ella f\u00f8lir teg ov unga."}, {"text_idx": "#000004", "text": "Eg var 18 a\u0301r, ta\u0301 i\u00f0 eg hugdi ni\u00f0ur a\u0301 positiva testin, og eg tru\u0301\u00f0i ikki mi\u0301num egnu eygum. Ta\u00f0 fyrsta eg f\u00f8ldi var, at eg var stu\u0301rin, men mamma mi\u0301n hev\u00f0i alti\u0301\u00f0 l\u00e6rt meg, at eitt barn var ein ga\u0301va o\u0301\u00f0ans\u00e6\u00f0 hvat. Hendan l\u00e6rdo\u0301min helt eg sera fast i\u0301, ta\u0301 i\u00f0 ti\u0301\u00f0irnar blivu avbjo\u0301\u00f0andi og har\u00f0ar."}, {"text_idx": "#000005", "text": "Parlagi\u00f0, i\u00f0 eg var i\u0301 var ikki sunt, hv\u00f8rki fyri meg ella barni\u00f0, og ta\u00f0 var sera stressandi fyri kroppin. Eg visti, at fosturt\u00f8ka var ein m\u00f8guleiki, men ikki fyri meg. Eg ynskti at kempa fyri hetta barni\u00f0, um eg so enda\u00f0i einsam\u00f8ll vi\u00f0 ti\u0301. Eg visti, at umst\u00f8\u00f0urnar vo\u0301ru alt anna\u00f0 enn optimalar."}, {"text_idx": "#000006", "text": "Men tann 20. August 2019, a\u0301tti eg ein fantastiskan drong, og hann er mi\u0301n allarbesti vinur. Hann er st\u00f8rsta ga\u0301van, dri\u0301vmegin og k\u00e6rleikin, i\u00f0 eg nakranti\u0301\u00f0 havi uppliva\u00f0. Og erligt, so var ta\u00f0 torf\u00f8rt at vera einlig mamma, men eg eri sannf\u00f8rd um, at tey bestu tingini i\u0301 li\u0301vinum eru eisini tey str\u00e6vnastu. \u2013 Einki kann vera so gevandi, uttan at vera so krevjandi!"}, {"text_idx": "#000007", "text": "Eg eri i\u0301 dag 21 a\u0301r, saman vi\u00f0 mi\u0301num li\u0301vsk\u00e6rleika og beri eina fitta li\u0301tla diddu, sum skal vera li\u0301tla systir Boas. Eg eri lukkuligari enn eg nakranti\u0301\u00f0 havi veri\u00f0 og tann besta avger\u00f0in, i\u00f0 eg nakranti\u0301\u00f0 to\u0301k var at bera, f\u00f8\u00f0a, uppdraga og elska mi\u0301n li\u0301tla drong."}, {"text_idx": "#000008", "text": "Um eg kundi givi\u00f0 3 ra\u0301\u00f0, sum eg hev\u00f0i ynskt, eg visti a\u0301\u00f0renn eg bleiv mamma, so h\u00f8vdu ta\u00f0 veri\u00f0 hesi:"}, {"text_idx": "#000011", "text": "2. T\u00e6r ny\u0301tist ikki at duga at vera mamma, a\u0301\u00f0renn tu\u0301 ver\u00f0ur ta\u00f0."}, {"text_idx": "#000014", "text": "So str\u00e6vi, sum ta\u00f0 kann vera, so fert tu\u0301 aldrin at uppliva naka\u00f0 so li\u0301vsja\u0301ttandi sum at si\u0301ggja ti\u0301tt li\u0301tla menniskja veksa. Ta\u00f0 er alt stri\u0301\u00f0i\u00f0 vert!\u2764\ufe0f\u201d"}]